b'\n_START_ARTICLE_\nMichael Chang\n_START_SECTION_\nGrand Slam\n_START_PARAGRAPH_\nChangs st\xc3\xb8rste triumf, og bedste Grand Slam-resultat, var hans sejr ved French Open i 1989. Chang havde i en dramatisk kvartfinale besejret den dav\xc3\xa6rende verdensetter, Ivan Lendl, og i finalen var modstanderen svenske Stefan Edberg. Chang vandt i 5 s\xc3\xa6t. I 1995 var Chang igen i finalen i French Open, denne gang tabte han dog klart i 3 s\xc3\xa6t til Thomas Muster fra \xc3\x98strig. I 1996 n\xc3\xa5ede han finalen ved b\xc3\xa5de Australian Open og US Open, men m\xc3\xa5tte begge gange forlade kampene som taber.'